Diari Oficial de la Generalitat Valenciana


Sumari del DOGV 5307, del 20-07-2006 (2006/8507)

CORRECCIÓ d'errades de la Resolució de 16 de gener de 2006, del director gerent de l'Agència Valenciana de Salut, per la qual delega per a algunes competències determinats òrgans de l'agència.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5307

Data del DOGV
:   20-07-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/8507


Data del document
:   26-06-2006

Organisme emissor
:   Agència Valenciana de Salut

Tipus de document
:   Correcció d'errades

Correcció d'errades

 Descriptors 

:   * competència administrativa
    * administració regional
    * delegació de poders

CORRECCIÓ d'errades de la Resolució de 16 de gener de 2006, del director gerent de l'Agència Valenciana de Salut, per la qual delega per a algunes competències determinats òrgans de l'agència. [2006/Q8507]  
S'han advertit errades en la Resolució de 16 de gener de 2006, del director gerent de l'Agència Valenciana de Salut, per la qual delega per a algunes competències determinats òrgans de l'agència, publicada en el Diari Oficial de la Generalitat número 5.179, de 18 de gener de 2006, i d'acord amb l'article 105.2 de la Llei 30/1992, de Règim Jurídic de les Administracions Públiques i del Procediment Administratiu Comú, es fan les correccions següents:  
I. L'apartat 1.1 del segon punt queda redactat de la manera següent:  
1.1 Servicis centrals:  
«Els directors generals de l'Agència Valenciana de Salut per a les corresponents a expedients de despeses propis de les seues directives respectives, sempre que s'imputen als programes pressupostaris i centres de gestió que els corresponguen, amb un límit màxim de 300.000,00 euros, llevat que el director general de Recursos Econòmics decidisca exercir esta facultat.  
El director general de Recursos Econòmics per a les corresponents a despeses dels servicis centrals per imports superiors als expressats en el paràgraf anterior i inferiors a 04.216.249,08 euros, llevat que el director gerent de l'Agència Valenciana de Salut decidisca exercir esta facultat.  
Les relatives a expedients de despeses per imports superiors a 42.676.325,08 euros corresponen al director gerent de l'Agència Valenciana de Salut, sense perjuí de les competències que corresponguen al Consell d'Administració de l'Agència».  
I. El punt deu queda redactat de la manera següent:  
«En el cas de vacant, absència o malaltia dels òrgans que es deleguen, la suplència s'exercix de la manera següent:  
1. Servicis centrals.  
El director gerent de l'Agència Valenciana de Salut respecte al director general de Recursos Econòmics, i el director general de Recursos Econòmics respecte als directors generals de l'agència.  
2. Departaments de Salut (subprogrames 412.22 i 412.26).  
Els directors mèdics, directors econòmics o directors d'infermeria, indistintament, respecte als gerents dels departaments de salut, excepte en els casos regulats en l'apartat segon d'esta resolució, en els quals la suplència l'exercixen els directors mèdics o directors d'infermeria indistintament.  
Els subdirectors econòmics o, si no n'hi ha, el cap del servici o responsable de contractació o de gestió econòmica del departament, respecte als directors econòmics, excepte en el Departament de Salut Xàtiva- Ontinyent, en què el director econòmic del departament pot ser suplit, a més, pel director econòmic de l'Hospital d'Ontinyent.  
En l'Hospital de la Malva-rosa i en l'Hospital d'Ontinyent, el director mèdic el suplix el director d'infermeria de l'hospital, excepte en els supòsits regulats en el punt primer d'esta resolució, en els quals poden ser suplits, a més, pel director econòmic de l'hospital. El director econòmic de l'hospital serà suplit pel director econòmic o pel subdirector econòmic del departament corresponent.  
3. Atenció sanitària de mitjana i llarga estada (programa 412.28).  
El director econòmic o, si no n'hi ha, el director d'infermeria, respecte al director mèdic, excepte en els supòsits regulats en el punt segon d'esta resolució, en els quals la suplència d'este últim l'exercix el director d'infermeria.  
El cap del servici o responsable de contractació o de gestió econòmica de l'hospital, respecte al director econòmic.  
4. Centre de Transfusió de la Comunitat Valenciana.  
El director econòmic o, si no n'hi ha, el director d'infermeria, respecte al director del Centre de Transfusió, excepte en els supòsits regulats en el punt segon d'esta resolució, en els quals la suplència d'este últim l'exercix el director d'infermeria.  
El cap del servici o responsable de contractació o de gestió econòmica del Centre de Transfusió, respecte al director econòmic.  
5. Comissionats de l'Agència Valenciana de Salut.  
El director general d'Assistència Sanitària respecte al Comissionat.  
6. Servicis d'Emergència Sanitària.  
El director econòmic o el coordinador mèdic de servici per orde d'antiguitat, indistintament, respecte al director del Servici d'Emergències Sanitàries, excepte en els supòsits regulats en el punt segon d'esta resolució, en els quals la suplència d'este últim l'exercix el coordinador mèdic del servici per orde d'antiguitat.  
El cap del servici o responsable de contractació o de gestió econòmica del Servici d'Emergències, respecte al director econòmic.  
7. Direccions territorials  
El secretari territorial respecte al director territorial quant a les competències delegades per mitjà d'esta resolució.  
El cap del servici o responsable de contractació o de gestió econòmica del servici, respecte al secretari territorial».  
València, 26 de juny de 2006.. El director gerent de l'Agència Valenciana de Salut: Manuel Cervera Taulet.